CPRAM บริษัทอาหารของเซเว่น
เวลาเราเดินเข้าไปในร้าน 7-11 น่าจะเคยเห็นขนมปัง เบเกอรี่ รวมไปถึงอาหารแช่แข็ง เคยสงสัยหรือไม่ว่า ใครเป็นผู้ป้อนสินค้าเหล่านี้ให้ ร้าน 7-11 ที่มีกว่า 1 หมื่นสาขาทั่วประเทศ  คำตอบก็คือ CPRAM  วันนี้ลงทุนแมนจะเล่าให้ฟังว่าบริษัทนี้เป็นใครและรายได้เท่าไร
17 พ.ย. 2560

CPRAM บริษัทอาหารของเซเว่น / โดย เพจลงทุนแมน
เวลาเราเดินเข้าไปในร้าน 7-11
น่าจะเคยเห็นขนมปัง เบเกอรี่ รวมไปถึงอาหารแช่แข็ง
เคยสงสัยหรือไม่ว่า ใครเป็นผู้ป้อนสินค้าเหล่านี้ให้
ร้าน 7-11 ที่มีกว่า 1 หมื่นสาขาทั่วประเทศ
คำตอบก็คือ CPRAM
วันนี้ลงทุนแมนจะเล่าให้ฟังว่าบริษัทนี้เป็นใครและรายได้เท่าไร
CPRAM ก่อตั้งขึ้นในปีพ.ศ. 2531 เป็นหนึ่งในบริษัทของกลุ่ม CP Group ซึ่งปัจจุบัน CPALL ถือหุ้นอยู่ 100%
CPRAM ทำธุรกิจหลักคือ เป็นผู้ผลิตอาหารพร้อมรับประทาน โดยแบ่งเป็น 2 ประเภทคือ
อาหารแช่เย็นและแช่แข็ง เช่น อาหารกล่องรสชาติต่างๆ ใน 7-11 , ติ่มซำภายใต้ Brand เจด ดราก้อน
โดย CPRAM มีส่วนแบ่งการตลาดอาหารแช่เย็นและแช่แข็งอยู่ที่ 24%
อาหารเบเกอรี่อบสด ทั้งแซนวิช ขนมปัง เค้ก โดย Brand ที่เรารู้จักกันดีก็คือ เลอแปง โดยส่วนแบ่งตลาดขนมอบของ CPRAM อยู่ที่ 11% สูงกว่า Brand ดังอย่าง S&P ที่อยู่ที่ 4.7%
สิ่งที่ทำให้สินค้าของ CPRAM ตอบโจทย์คนรุ่นใหม่คือ การใช้ชีวิตในปัจจุบันที่เร่งรีบ หลายคนไม่มีเวลาทำอาหารกินเองได้ทุกวัน ทำให้อาหารแช่แข็ง และแช่เย็นตามร้านสะดวกซื้อเป็นหนึ่งในทางเลือกที่ตอบโจทย์แก่ลูกค้า
CPRAM มีการทำวิจัยพฤติกรรมผู้บริโภคมาโดยตลอด อย่างกรณีขนมจีบนั้น CPRAM พบว่า หลายๆ ประเทศชอบกินขนมจีบแบบใส่เข่ง หรือ ถ้วยเล็กๆ แต่คนไทยชอบกินขนมจีบแบบเสียบไม้
ทำให้ CPRAM จ้างผู้ผลิตเครื่องจักรในญี่ปุ่นมาพัฒนาการผลิตขนมจีบจนถึงเอามาเสียบไม้นั้น ไม่มีมือคนมาสัมผัสเลยตลอดกระบวนการผลิต
ปัจจุบัน สัดส่วนรายได้ของบริษัทประมาณ 55% มาจากกลุ่มอาหารแช่เย็นและแช่แข็ง และ 45% มาจากเบเกอรี่อบสด
ในขณะที่รายได้ประมาณ 90% มาจากตลาดในประเทศ และอีก 10% มาจากตลาดต่างประเทศ
รายได้และกำไรของ CPRAM
ปี 2557 รายได้ 11,989 ล้านบาท กำไร 330 ล้านบาท
ปี 2558 รายได้ 13,433 ล้านบาท กำไร 403 ล้านบาท
ปี 2559 รายได้ 14,758 ล้านบาท กำไร 399 ล้านบาท
เมื่อไม่นานมานี้ CPRAM ได้ทดลองธุรกิจตู้กดอาหารที่ชื่อว่า Foodie:D โดยเป็นตู้กดอาหารหยอดเหรียญอัตโนมัติ ที่ขายอาหารประเภทข้าวกล่องแช่แข็งพร้อมบริการไมโครเวฟติดตั้งในตัว ปัจจุบัน ได้ทดลองตลาดไปแล้ว 2 ที่คือ ในมหาวิทยาลัยธรรมศาสตร์ และอาคารสำนักงานของ TRUE
แต่ CPRAM วางแผนที่จะเพิ่มจุดจำหน่าย Foodie:D อีกกว่า 10,000 จุดทั้งในมหาวิทยาลัย โรงเรียน โรงพยาบาล อาคารสำนักงานต่างๆ
ก็น่าคิดว่าธุรกิจตู้กดอาหารจะตอบสนองต่อพฤติกรรมผู้บริโภคได้มากน้อยแค่ไหน ในขณะที่ตอนนี้มีการส่งอาหาร delivery ถึงมือเรามากขึ้น โดยไม่ต้องบริโภคจากอาหารแช่เย็น
แต่คนที่ได้รับผลกระทบอย่างหลีกเลี่ยงไม่ได้ ก็คงจะเป็นร้านอาหารรายย่อยที่ขายอาหารไม่อร่อย เพราะคนมีทางเลือกมากขึ้น ไม่จำเป็นต้องซื้อจากร้านนั้นอีกต่อไป..
----------------------
<ad> ช้อปช่วยชาติ ไม่รู้จะจ่ายด้วยบัตรอะไรดี? PRIMO แอปช่วยคำนวณและเปรียบเทียบโปรโมชั่น บัตรเครดิต บัตรเดบิต และบัตรสมาชิก ที่คุณมีทั้งหมด พร้อมแสดงวิธีใช้ง่ายอย่างเป็นขั้นตอน...แล้วโปรโมชั่นที่ดีที่สุดก็จะไม่หลุดมืออีกต่อไป
โหลดเล๊ยย >> 
----------------------
Source
-
-Euromonitor International 2015
-
-
-
-
 http://
-
-